b'\n_START_ARTICLE_\nHelena Danska\n_START_PARAGRAPH_\nHelena Danska (danski Helene) (? - L\xc3\xbcneburg, 1223.) bila je kraljevna Danske, k\xc4\x87i kralja Valdemara I. Velikog i kraljice Sofije od Minska te sestra kraljeva Knuta VI. i Valdemara II._NEWLINE_1202. Helena se u Hamburgu udala za Vilima Winchesterskog, sina kraljevne Matilde Engleske. Ne zna se mnogo o njihovom osobnom \xc5\xbeivotu, osim da su imali jedno dijete, sina Otona._NEWLINE_Helena je umrla 1223. godine u L\xc3\xbcneburgu te je pokopana ondje u samostanu svetog Mihaela.'